Okresná prokuratúra Banská Bystrica 
Partizánska cesta 1, 975 63 Banská Bystrica 1 	

Sp. zn. : 2 Pv 218/14/6601	Banská Bystrica, 1.8.2014
EEČ : 2-45-212-2014

U Z N E S E N I E

Trestná vec:	obvinený XXXXX  
Prečin:	Poškodzovanie cudzej veci podľa § 245 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátorka Okresnej prokuratúry Banská Bystrica
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodenou:
1.	XXXXX
	dátum narodenia: XXXXX
	trvalé bydlisko: XXXXX
Obsahom zmieru je:
-	obvinený  XXXXX vyhlásil, že spáchal skutok spočívajúci v tom, že  v čase okolo 21:50 hod dňa 16.04.2014 XXXXX, pred vchodom do bytového domu č. XXXXX, poskákal po streche tam zaparkovaného osobného motorového vozidla zn. XXXXX XXXXX, čiernej farby, EVČ: XXXXX, rok výroby XXXXX následkom čoho sa preliačila strecha, ako aj dvere batožinového priestoru predmetného motorového vozidla a vznikli praskliny po oboch stranách týchto dverí, čím týmto konaním XXXXX vznikla XXXXX, narodenej XXXXX, bytom XXXXX škoda v celkovej výške 778,50 eur, ktorý napĺňa znaky prečinu poškodzovania cudzej veci podľa 245 ods. 1 Trestného zákona 
-	 obvinený nahradil poškodenému XXXXX, narodenej XXXXX, bytom XXXXX škodu, ktorú si uplatnila v trestnom konaní vo výške 540,- eur 

- 	obvinený dňa 31.07.2014 zložil na účet Okresnej prokuratúry Banská Bystrica, č. účtu: XXXXX vedený v Štátnej pokladnici Bratislava sumu 60 eur určenú na všeobecne prospešné účely pre XXXXX, v polovici a na pomoc obetiam trestnej činnosti, v polovici.  

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom Obv.odd. PZ XXXXX - Západ pod spisovou značkou ORP-495/OZ-BB-2014.
vedené na tom skutkovom základe, že v čase okolo 21:50 hod dňa 16.04.2014 XXXXX, pred vchodom do bytového domu č. XXXXX, poskákal po streche tam zaparkovaného osobného motorového vozidla zn. XXXXX XXXXX následkom čoho sa preliačila strecha, ako aj dvere batožinového priestoru predmetného motorového vozidla a vznikli praskliny po oboch stranách týchto dverí, čím týmto konaním XXXXX vznikla XXXXX, narodenej XXXXX, bytom XXXXX škoda v celkovej výške 778,50 eur

Odôvodnenie: 
	Poverený príslušník Obvodného oddelenia Policajného zboru XXXXX- XXXXX uznesením ČVS: XXXXX zo dňa 16.04.2014 podľa § 199 ods. 1 Trestného poriadku začal trestné stíhanie pre prečin poškodzovania cudzej veci podľa § 245 ods. 1 Trestného zákona. Následne dňa 17.04.2014 podľa § 206 ods. 1 Trestného poriadku vzniesol obvinenie XXXXX, narodenému XXXXX, trvale bytom XXXXX XXXXX pre prečin poškodzovania cudzej veci podľa § 245 ods. 1 Trestného zákona. Obvinenie bolo menovanému vznesené  na skutkovom základe, že v čase okolo 21:50 hod dňa 16.04.2014 XXXXX, pred vchodom do bytového domu č. XXXXX, poskákal po streche tam zaparkovaného osobného motorového vozidla zn. XXXXX XXXXX, následkom čoho sa preliačila strecha, ako aj dvere batožinového priestoru predmetného motorového vozidla a vznikli praskliny po oboch stranách týchto dverí, čím týmto konaním XXXXX vznikla XXXXX, narodenej XXXXX, bytom XXXXX škoda v celkovej výške 778,50 eur

	V priebehu prípravného konania boli vykonané úkony potrebné k náležitému objasneniu skutkového stavu veci. Bol vypočutý obvinený XXXXX, poškodená XXXXX, svedkovia XXXXX, XXXXX. 

	Do vyšetrovacieho spisu bol  tiež zabezpečený odpis z registra trestov a  správy a posudky k osobe obvineného.

	Vykonanými dôkazmi bolo nepochybne zistené, že došlo k spáchaniu skutku, pre ktoré bolo vedené trestné stíhanie, súčasne, že tento skutok napĺňa znaky prečinu poškodzovania cudzej veci  podľa § 245 ods. 1 Trestného zákona a taktiež bolo nepochybne zistené, že skutku sa dopustil obvinený XXXXX.
 
	Preskúmaním spisového materiálu bolo zistené, že sa koná o trestnom čine, na ktorý zákon ustanovuje trest odňatia slobody s hornou hranicou neprevyšujúcou hranicu ustanovenú v § 220 ods. 1 Trestného poriadku. 

	Dňa 01.07.2014 bol predmetný spisový materiál odstúpený probačnému a mediačnému úradníkovi Okresného súdu XXXXX s pokynom na vykonanie mediácie. V rámci vykonanej mediácie obvinený XXXXX a poškodená XXXXX uzatvorili zmier. Obvinený urobil vyhlásenie, že sa dopustil skutku, pre ktorý je stíhaný, nahradil poškodenej spôsobenú škodu vo výške, ktorú si poškodená v trestnom konaní uplatnila, a zložil sumu 60 eur na všeobecne prospešné účely. Súčasne obvinený aj poškodená vyhlásili, že zmier uzatvorili slobodne, vážne a s jeho schválením súhlasia, sú si vedomí i dôsledkov schválenia zmieru. 

	Dňa 31.07.2014 obvineným na účet Okresnej prokuratúry XXXXX zložená suma 60 eur, z ktorej 50% (30 eur) je určených pre XXXXX a 50% (30 eur) je určených na pomoc obetiam trestnej činnosti, je postačujúca. 

	Obvinený XXXXX v minulosti nebol  súdom trestaný. 
  
	Podľa § 220 ods. 1 Trestného poriadku: "V konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor so súhlasom obvineného a poškodeného rozhodnúť o schválení zmieru a zastaviť trestné stíhanie, ak obvinený a) vyhlási, že spáchal skutok, za ktorý je stíhaný, a nie sú odôvodnené pochybnosti o tom, že jeho vyhlásenie bolo vykonané slobodne, vážne a určito, b) nahradil škodu, pokiaľ bola činom spôsobená, alebo urobil iné opatrenia na náhradu škody, alebo inak odstránil ujmu vzniknutú trestným činom, a c) zloží na účet súdu a v prípravnom konaní na účet prokuratúry peňažnú sumu určenú konkrétnemu adresátovi na všeobecne prospešné účely, a táto peňažná suma nie je zrejme neprimeraná závažnosti spáchaného trestného činu a vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery považuje takýto spôsob rozhodnutia za dostačujúci."

	Vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery som dospela k uzáveru, že takýto spôsob rozhodnutia je postačujúci. Preto bolo rozhodnuté tak, ako je uvedené vo výrokovej časti tohto rozhodnutia. 

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Marcela Kováčová
prokurátorka